janquim: Quan s’ataca una llengua s’ataquen totes\n“No creo que sea bueno que en Badalona haya barrios donde la lengua predominante sea el árabe”.\nAquesta frase és molt recent i l’ha dita el cap dels regidors del PP de Badalona, Xavi Garcia Albiol, que ja s’ha distingit altres vegades per emprendre aquesta ruta perillosa.\nSospito que el regidor no diria mai el mateix de la llengua dels immigrants que han arribat d’Equador, Colòmbia o el Perú. Però més enllà d’aquesta sospita, la pregunta que ens podem fer tots és si aquesta afirmació inclou altres llengües.\nQuè passa amb el finlandès?\nPer exemple: “No crec que sigui bo que a Badalona hi hagi barris on la llengua predominant sigui l’arameu”.\nO el francès. O l’italià amb accent de Màntua. O el finlandès. Què diria el regidor si tinguéssim un barri on es parlés molt de finlandès?\nÉs curiós que no hagi esmentat l’urdú, llengua que parlen molts dels immigrants que han arribat del Pakistan. Potser és que el regidor confon aquest idioma amb l’àrab o potser és que li sembla que si diu "urdú" no l’entendran i si diu "àrab" tothom es deixarà portar per la idea que l’àrab és una llengua més perillosa que les altres.\nEl que preocupa a Garcia Albiol és l’àrab? No ho crec, una cosa és que faci servir tàctiques feixistes, com es fa evident, i una altra que sigui tan ignorant.\nDragons de colors\nHi ha barris de Badalona on se sent molt de xinès. Desconec quina de les variants, però és xinès. També es pot veure a molts rètols dels magatzems d’importació. Però el regidor del PP no ha dit res del xinès. Potser perquè li sembla que el xinès fa pensar en dragons de colors i un plat de porc agredolç i en canvi creu que l’àrab pot fer pensar en bombes.\nQuan algú fa servir una llengua per insinuar altres coses, quan algú llança una idea com aquesta, encara que dissimuli, és un extremista molt perillós.\nImaginem, aquesta frase: “No crec que sigui bo que a Badalona hi hagi barris on predominin els jueus”. Com sona? Una mica com a l’Alemanya dels anys trenta, oi?\nEn aquest bloc no m’ocupo gaire de política, per no dir que gens, però sí que he parlat de la llengua i dels usos perversos que se li poden atribuir. Per això hi torno ara, sense manies.\nEl meu pare va estudiar semítiques i a casa era molt natural veure llibres en àrab i hebreu. Quan érem nens, de vegades ens ensenyava els números i algunes lletres. Cap dels fills no li ha seguit aquesta pista però tots hem après a respectar la llengua dels altres per damunt de tot.\nConviure o odiar\nA Badalona hi ha molts barris on la llengua que predomina és el castellà. I en zones més restringides hi predomina el català. Les últimes dècades, els uns i els altres han après a conviure. Però potser algú creu que la convivència no fa guanyar vots.\nL’extrema dreta sap que si aprofita l’estat de xoc que la crisi econòmica provoca per treure el pitjor de cadascú i excitar l’odi potser n’aconsegueixi rèdits electorals. I els sembla que si això dóna vots ja no cal aturar-se a pensar si en aquesta partida s’hi val tot.\nNo fa gaire van fer servir la religió. Els rètols de campanya parlaven de mesquites. Ara li ha arribat l’hora a la llengua. Suposo que un dia se li escaparà que no creu que sigui bo que en alguns barris de la ciutat hi predomini la pell fosca.\nPotser el PP no és d’extrema dreta però aquestes actituds sí que ho són. No m’impressiona gaire que Garcia Albiol segueixi dient les coses que diu. Però sí que m’entristiria una resposta tova, calculada, per part de tots els altres grups polítics. Que no tinguin por de perdre vots. Quan algú diu aquestes coses, s’ha de contestar de seguida i amb claredat. A l’extrema dreta se li ha de plantar cara. Molt més quan es disfressa amb l’aparença democràtica.\nGarcia Albiol segons ell mateix\nGarcia Albiol i el cop de puny\npublicat per jnqm a les 11:55 etiquetes: badalona, llengua, politica\nHola Janquim (últimament passo sovint per aquí),\nConec molt i molt bé Badalona, inclús, com encertadament diu un amic meu, "les tres Badalones: la del fill de Can tal, ubicada al centre; la dels de segona generació, i la molt pobra". Dubto que Garcia Albiol en conegui la diferència, o més aviat pot ser que li faci aquesta heterogeneïtat.\nDins la dimensió badalonina hi ha un mosaic cultural que només amenaça als ignorants, i que no té més sortida que una convivència respectuosa: la de tots, amb les seves llengües i el seu patrimoni cultural.\nEl comentari del polític Garcia Albiol segueix la línia de la política actual: aprofitar situacions i estats emocionals per treure els impulsos més baixos dels votants: la de sortir corrents darrere algú, o apuntar amb el dit, o mirar malament al diferent, com deia Brassens.\nI és trist però sovint tenen èxit (electoral)!\nEl més lleig, però, és identificar cultura amb actes de violència,i més per a una finalitat electoral. Dóna a entendre que la cultura és més o menys valuosa, o que té millors o pitjors connotacions en funció d'on ve.\nAquest senyor, si monta una llibreria, triaria els llibres per procedència o per contingut? Potser triaria els escrits en català o castellà sense anar més lluny. Segur que se li en colaria algun feixista, masclista, que atemptés contra els drets humans o ves a saber què... Però almenys, no és "àrab".\nGràcies per compartir això i deixar-ho comentar!\n11 de febrer de 2009 a les 13:23\nNo puc estar mes d’acord amb el que escrius, Joan.\nMalauradament, no veig que els grups municipals progressistes donin la resposta contundent que reclames. Mes aviat, intueixo que la resposta (o la no resposta) pot estar supeditada a un càlcul electoral. Es mes, crec que al personatge el veuen com ‘aquell- que- diu- tonteries- de- tant -en -tant’ però que, en el fons, el que diu no es perillós. Em fa por que no ens acostumen a veure al personatge com a una caricatura i que arribi a despertar simpaties a la manera de la tendresa que desperta el Franco caricaturitzat al programa Polònia.\nHe presenciat alguns plens del nostre ajuntament i he vist amb estupor les rialles que desperten en la majoria de regidors els exabruptes del personatge.\nTan de bo hi hagués una resposta contundent.\n11 de febrer de 2009 a les 19:29\nSaps el més fomut, Janquim?\nQue les expressions de l'inefable personatge, no son ja pròpies exclusivament de l'extrema dreta, com tu exposes. El que diu el llarguirut personatge pots sentir-ho de forma mooooolt habitual en gent d'esquerres, de centre, lliberals, conservadors, i de qualsevol altra tendència i ideologia, al nostre benvolgut país.


Swiecie Hotels - PREUS AMB ELS DESCOMPTES MÉS GRANS a tots els hotels a Swiecie\nSi el que està buscant és per un hotel ben situat a Swiecie, no busqui més enllà de Vistula Hotel. D\nSi el que està buscant és per un hotel ben situat a Swiecie, no busqui més enllà de Vistula Hotel. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Vistula Hotel, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix Wi-Fi gratuït en totes les habitacions, recepció 24 hores, instal.lacions per a minusvàl.lids, aparcament de cotxes, transport hotel/aeroport per garantir el més gran comfort possible als seus clients. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, telèfon, aparell de televisió, TV satèl•lit/cable a cada habitació. L'hotel ofereix instal.lacions fantàstiques, incloses bany, centre esportiu, sauna, per ajudar-vos a relaxar després d'un carregat dia a la ciutat. Descobreixi una encantadora mescla de servei profesional i ampla gama de característiques a Vistula Hotel.\nTant si es tracta d'un viatge de plaer com si és de negocis, Chata pod strzechą és una elecció d'all\nTant si es tracta d'un viatge de plaer com si és de negocis, Chata pod strzechą és una elecció d'allotjament magnífica quan visiten Swiecie. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Chata pod strzechą és compromet a que la seva estada sigui el més còmoda possible. Per anomenar algunes de les comoditats de l'hotel, hi ha Wi-Fi gratuït en totes les habitacions, aparcament de cotxes, transport hotel/aeroport, instal.lacions de barbacoa. Gaudiu de les comoditats d'alta gama com ara calefacció, servei de despertador, llits extrallargs (> 2 metres), aparell de televisió, aparell de televisió LCD/pantalla de plasma per tal de relaxar-vos després d'un cansat dia. Durant el dia podeu gaudir de l'atmòsfera relaxant de pesca, parc infantil, ping pong, jardí. Chata pod strzechą és la vostra destinació si buscau allotjament de qualitat a Swiecie.\nImpressions dels viatgers sobre Swiecie\nDescobreixi els barris de Swiecie\nTrobar els preus més barats en els millors hotels a Swiecie, Polònia és fàcil amb Agoda.com. Elgeixi entre la nostra selecció de més de 2 hotels. Oferim moltes promocions, com reserves prematures o reserves a darrera hora. Moltes àrees, cada una amb una atmòsfera distinta, esperen ser descobertes a la ciutat. Swiecie té moltes atraccions per explorar amb un passat fascinant, un present intrigant i un emocionant futur. Hi ha tantes coses per fer, potser vol quedar-se una altra setmana o més per tal d'experienciar-ho tot. Pot confiar en Agoda.com per ajudar-lo a trobar les millors ofertes als hotels de Swiecie.\nAllotjaments a Swiecie\nQuè fer a Swiecie\nTrobar més allotjaments a Swiecie\nHotels Swiecie populars


Infermera virtual presenta el seu portal a les jornades 'Poblaciones Sanas, Personas Sanas'\nInici / Actualitat / Notícies del Col·legi / Infermera virtual presenta el seu portal a les jornades ‘Poblaciones Sanas, Personas Sanas’\nEls dies 27 i 28 de novembre l’equip d’Infermera virtual mostrarà a Oviedo la solució de promoció i educació per a la salut del COIB. Aquestes jornades, que tenen un caràcter internacional, s’organitzen des del Observatorio de Salud en Asturias de la Dirección General de Salud Pública de Asturias, l’Escuela Andaluza de Salud Pública i Partycipa.\nLa plataforma es donarà a conèixer a la fira d’entitats i projectes de salut comunitària a través d’un taulell informatiu des d’on s’informarà els assistents del portal de promoció i educació per a la salut.\nEs tracta d'unes jornades amb un caràcter internacional ja que compten amb col·laboradors com el Population Health Institute de la Universidad de Wisconsin, el Centre for Health Inequalities Research de la Universidad de Lancaster, la Glasgow Caledonian University i la Alianza de Salud Comunitaria.\nNous tallers d’Infermera virtual per apropar la salut al barri


El circ de tots | Joan Ballana\nEl circ de tots\nposted inReflexions on Diumenge, 11 de novembre de 2007 by Joan Ballana\nDisculpeu-me d´entrada perquè el retard enunciat en l´estrena del Circ Cric va fer-me impossible viatjar en tren fins al cap i casal per no haver-hi trens de tornada més enllà de les 10 de la nit. Us en quedo a deure el viatge. Ja a Barcelona, la nova carpa del Cric (36 m de diàmetre i 1112 places amb seient) s´alçava majestuosa en l´espai exterior de la Plaça Margarida Xirgu del Teatre Lliure. L´omplia. L´estrena reunia sota la gran carpa una nodrida representació dels nostres actors més representatius, així com polítics i periodistes a dojo, dels que no us en faré la relació perquè ahir, ells, no eren els importants. Sinó que ho eren els molts i molts amics del Cric, d´entre els quals m´hi incloc, que anònimament sempre els hem donat suport. Ahir ens vam sentir agraïts. Gràcies Crics !\nDe la funció no us en donaré detalls, per si voleu anar-hi, però si que us diré que nens i grans participareu, riureu i us arriscareu junts en un viatge que neix, en essència, de la màscara més petita del món: un nas vermell de pallasso. Una posada en escena molt treballada, una orquestra brillant (amb piano de cua inclòs), una il·luminació simplista però curosa, uns grans artistes professionals (3 d´ells, premis nacionals) a peu de pista, i un guió argumental poètic i participatiu fan del nou espectacle del Cric un cant a no tenir por a equivocar-se, a ser nòmades en un espai infinit i a no perdre mai el somriure. Tot un cant a la cultura. Tot un circ per un país.\nPels curiosos, us diré un secret. Fóu el dit de la Montserrat Trias (Senyoreta Titat), en companyia de Jaume Tuneu (Tortell Poltrona), escrivint sobre el vidre entelat d´un 2cv a finals dels 70 la paraula circ el que féu aparèixer per art de màgia aquest cap i cua. Circ al revés és Cric. D´aquí el nom de Circ Cric. Així començava la història del circ contemporani català. La realitat, però, és que després del Lliure la caravana del Circ no sap encara cap on haurà d´anar. I ni tan sols si podran anar a algun lloc. I ja que gairebé sempre que ha estat de gira s´ha aturat a Vic, seria bo, sobretot després de la crisi del març passat que els va fer anul·lar la gira (que precisament tancaven a Vic), que poguéssin ser convidats i rebuts una altra vegada a la nostra ciutat, amb més predisposició i facilitats que mai. De ben segur que s´ho mereixen.\nPD: aquest és l´aspecte que presentava la nova carpa just abans de començar l´espectacle.\n← Torna el Circ Cric\nL´article 23 →\nDesprés de veure el teu post he buscat la web ( http://www.circcric.com ).\nLa veritat que per qui tingui canalla a casa és una molt bona opció, de fer país i oferir als més petits art de qualitat; i pel que encara no en tenim, també!!!\nView Dilluns, 12 de novembre de 2007\namb el video pensava veuret a tu i en Tortell. Les de la feina encara haurem d´organitzar una expedicio des del Vallès per anar veure aquest circ tan maco que dius.\nView Diumenge, 11 de novembre de 2007\nEls que anem amb tren, voliem llegir-te el post. Ets un rajat! un usuari de renfe (i del teu bloc).\nEn Poltrona encara fa el gag de la puça? És de lo millor que li he vist.


Cop moral del ZAMAR 2000 – Ploms Salle Reus – Sènior Femení “A” – Club Natació Reus Ploms\nEts aquí: Inici1 / Bàsquet2 / Cop moral del ZAMAR 2000 – Ploms Salle Reus – Sènior Femení “A”...\nCop moral del ZAMAR 2000 – Ploms Salle Reus – Sènior Femení “A”\n3 de desembre de 2012 /0 Comments/in Bàsquet, Competicions /by Reus Ploms\nEl Zamar 2000 Ploms Salle aconsegueix la seva tercera victòria de la temporada davant el Torelló per 62 a 56\nEn un partit entre rivals de nivell similar, el canvi d’entrenador per part de les reusenques els va donar el plus d’intensitat que necessitaven per plantar cara a una mala temporada i recuperar així la confiança en el joc de cara els pròxims partits.\nTot i la distància en la classificació el C.B Torelló, que està tocant a les portes del grup d’ascens, sabia que el duel seria dur. En l’anada el marcador va ser ajustat i el partit se’l van emportar les de Barriobero per un sol punt. La primera cistella va ser per elles, però Adserà va contestar a l’instant amb un triple. Imatge que es repetiria al llarg d’un partit molt igualat en anotacions, recuperacions i pèrdues.\nEl mateix triple d’Adserà va obrir el millor parcial anotador de les locals amb un 7-2 fruït de bones penetracions de les exteriors i diverses recuperacions de pilota de Sintes i Magriñà. Però el Torelló va saber parar el cop i una recuperació de Soler va marcar el punt on les visitants van mantenir la distància per acabar el primer quart amb 17 a 12 a l’electrònic.\nEls cinc primers minuts del segon quart van demostrar un equilibri de punts, amb Moral amb un bon percentatge de tir i Corominola fent una gran tasca defensiva. Les blanc i negres no estaven gaire fines de cara a cistella i es van trobar aviat amb 5 faltes d’equip. Aquest factor negatiu es va veure compensat amb un gran treball en el rebot ofensiu de l’equip i en particular de Khady Faye. La intensitat de les locals es mantenia gracies a rotació constant de jugadores i una defensa asfixiant de Adserà i Sintes que aconseguiren augmentar la distància fins a tancar la primera meitat amb 10 punts d’avantatge.\nAls minuts inicials de la represa del partit ambdós equips van fer gala d’una forta defensa, fins al tal punt que no es va anotar cap cistella abans del minut 3 del tercer quart. Tot i això, les d’Osona van ser les que van dominar. La pressió defensiva i els atacs ràpids provocaren que els Ploms es tornés a quedar amb 5 faltes d’equip. Soler, amb 14 rebots i 13 punts al finalitzar el partit, va dominar l’ampolla anul·lant la superioritat física de les locals i de la mà dels l’encert i recuperacions de Padrós van retallar distàncies amb un parcial anotador de 0 a 9 que deixava el marcador 40 a 39. Les de Gari Marquet no van tornar a entrar en el partit fins que Magriñà va anotar cistella després d’una bona jugada individual. Va ser llavors quan les locals van recuperar la seva defensa, pressionant tot el camp i amb una recuperació de Borrell es tornaren a situar a cinc punts per sobre en el marcador. Moral va encistellar un triple a falta de pocs segons del final del tercer quart i Salat li va contestar des de la mateixa distància tancant el període amb un avantatge de quatre punts.\nL’inici del l’últim quart va estar marcat per contínues pèrdues i recuperacions d’ambdós equips. Si Bové recuperava la pilota, Sintes li restava importància a l’error amb un triple. Això provocà que el partit es decidís sota taulell, on Mas va fer un molt bon paper. A falta de pocs minuts del final Salat va ser expulsada i Marin movent ràpid la pilota i decidida a l’hora d’entrar a cistella va obligar a les rivals a tornar a la defensa individual. El bon paper de l’exterior del conjunt reusenc, però, es tallà al ser també expulsada. Amb el marcador desfavorable, el Torelló va apostar pel triple que va errar. Magriñà no va perdonar l’oportunitat de sentenciar des de tir lliure per col·locar el resultat final de 62 a 56 a l’electrònic.\nAixí les blanc i negre s’emporten la tercera victòria de la temporada producte del canvi d’entrenador, que l’any passat ja les va agafar a les darreres jornades i va aconseguir que l’equip es mantingués a la categoria.\nZamar 2000 Ploms Salle Reus (62): Sintes (9), Adserà (5), Borrell (5), Salat (7) , Faye (10) – cinc inicial – Magriña (9), Mas (7), Marín (10), Guerrero , Guelvenzu, Soto.\nCB Torelló (56): Portet (2), Padros (11), Moral (10), Soler (13), Corominola (10) – cinc inicial – Llagostera (5), Donadeu (2), Montero, Jordana , Farrés, Bove, Gelabert.\nParcials: 17-12 / 23-18 (40-30) // 9-15 (49-45) / 13-11 (62-56).\n0 0 Reus Ploms http://www.reusploms.cat/info/wp-content/uploads/2016/08/logo.png Reus Ploms2012-12-03 14:45:062019-04-30 19:37:54Cop moral del ZAMAR 2000 – Ploms Salle Reus – Sènior Femení “A”\nEl ZAMAR 2000 – Ploms Salle Reus – Sènior Masculí “A”... Les baixes van ser claus per la derrota del ZAMAR 2000 – Ploms Salle Reus...


25 g de llevat de forner fresc (o 12 g de llevat sec instantani)\n275 dl d'aigua tèbia\n300 g de farina integral (millor orgànica)\n200 g de farina blanca per fer pa (millor orgànica)\nuna mica més de farina blanca per tirar per sobre\n4 cullerades d'oli d'oliva del bo\n1. Poseu el llevat, el sucre i l'aigua en un bol petit i deixeu-ho reposar 10 minuts.\n2. Poseu la farina, tamisada, en un bol gran. Feu un forat al mig i tireu-hi el líquid anterior i l'oli d'oliva.\n3. Barregeu-ho amb una mà per fer una massa tova i tireu-la al marbre, enfarinat.\n4. Pasteu-la durant 10 minuts amb les dues mans, fins que estigui suau i elàstica.\n5. Feu una bola i poseu-la en un bol net i untat amb oli. Cobriu-la amb un drap de cotó o de lli mullat o amb film de plàstic, i deixeu-la reposar en un lloc càlid 1 hora o 1 hora i mitja, fins que hagi doblat el volum.\n6. Torneu a bolcar la bola al marbre, doneu-li cops perquè surti l'aire i torneu-la a pastar un minut.\n7. Doneu-li forma de cilindre gran, per fer una barra, o bé de cilindres petits, per fer panets llargs (els clàssics panini italians). Poseu-ho en una placa de forn enfarinada o amb paper de cuina, tapeu-ho i deixeu-ho reposar 45 minuts més.\n8. Mentrestant, escalfeu el forn a 200 ºC, amb escalfor a dalt i a baix (important!).\n9. Poseu un recipient resistent a l'escalfor ple d'aigua dins del forn. El vapor farà que la crosta sigui més cruixent (important!).\n10. Tireu una mica de farina per sobre de cada pa i enforneu la placa durant 30-40 minuts (aneu-ho vigilant, depèn de la mida dels pans), fins que la crosta estigui torradeta.\n11. Traieu la placa del forn i passeu els pans a una reixa perquè es refredin.\n1. Aquest pa no porta sal perquè es considera que els ingredients que s'hi afegiran ja en porten prou. De tota manera, n'hi podeu afegir dues culleradetes, si voleu.\n2. El mateix pa es pot fer amb farina blanca, només.\n(Recepta basada en una que trobareu en el llibre Panes del mundo, de Paul Gayler (Barcelona: Blume, 2007). Les receptes són senzilles (a diferència d'altres llibres de receptes de pa), i seguint les instruccions al peu de la lletra els resultats són molt bons, pel meu gust.)\nAltres receptes de pa aquí , aquí i aquí.\nEnviat per Neus Nogué Serrano a 15:05


L’AMB impulsa aquest mes de juny amb el suport dels municipis metropolitans la campanya informativa Bicivisme - Llobregat Digital\nL’AMB impulsa aquest mes de juny amb el suport dels municipis metropolitans la campanya informativa Bicivisme\nDimecres, 12 de juny de 2019 a les 14:00h\nLa proliferació de la bicicleta comporta una convivència entre ciclistes i vianants.\nLa campanya metropolitana, que ha arrencat aquesta setmana i es mantindrà activa durant un mes, persegueix dos grans objectius.\nPer una banda, informar els ciutadans que ja estan utilitzant la bicicleta, el patinet o altres cicles per als seus desplaçaments pel territori, quines recomanacions d’ús han de seguir per garantir la seva seguretat i la correcta convivència amb els altres usuaris vulnerables de la via pública.\nPer altra banda, aquesta també busca evidenciar, per a la resta de la ciutadania, aquells que encara no van en bicicleta, patinets o altres cicles, que hi ha una certa reglamentació i hàbits que cal seguir per a aquest tipus de vehicles.\nAquestes recomanacions s'han elaborat partint d'una anàlisi de la normativa existent, de l'estudi d'altres experiències i del coneixement acumulat de les situacions que es donen més habitualment.\nLa regulació de la mobilitat urbana és de competència municipal i, per tant, la normativa local existent s’ha d’adaptar per tal que s’hi reflecteixi l’ampli ventall de modalitats de mobilitat sostenible, se’n reconeguin els seus drets i deures i es fomenti la convivència viària.\nEls principals consells són assenyalar els avançaments, canvis de trajectòria i aturades, reduir la velocitat en les interseccions i assegura’t que et fas visible i adaptar la velocitat a la resta d’usuaris del carril bici. Si s’ ha d’anar més ràpid, fer servir la calçada.\nDins del carril bici, avançar només si és prou ample i fer-ho amb seguretat, fer servir el timbre per avançar altres usuaris del carril bici i per alertar possibles vianants despistats, respectar sempre el vianant, és més vulnerable i a la calçada anar pel centre del carril.\nNo circular per les voreres, en cas de fer-ho, només si és prou ample i a 10 km/h. Circular amb els dos llums encesos: llum blanc al davant i vermell al darrere i en aparcar la bici, assegurar-se lligar bé el quadre, les dues rodes i el seient.


El Festival Vadefoodies torna amb força i carregat de novetats, véns? ;) – Tasta Rutes\nYou are here: Pàgina d'inici / Per descobrir / El Festival Vadefoodies torna amb força i carregat de novetats, véns? ;)\n« Truita oberta de carxofes i terregada\nTallarines amb llamàntol »\n14 Juny 2016 a les 7:09\nL’altre dia ho vaig sentir, que es celebraria al Juliol!. M’ho explicava el Xevi Ramon, que faria la conferència..\n14 Juny 2016 a les 9:09\nSi! Ell obrirà el programa del festival, estem molt contents de la seva participació de la de tots els altres ponents :)


Aquesta setmana diferents alumnes de l’escola han rebut premis i distincions per la seva excel·lent feina.\nL’equip del Llor News ha estat premiat per la Fundación DomusVi en l’entrega de la IV Edició dels Premis que organitza aquesta entitat, pel documental audiovisual ‘El primer amor’.\nEn aquest enllaç, podreu trobar el documental que té una duració de 15 minuts i que el van gravar l’any passat a la Residència d’Avis de la Colònia Güell.\nPodeu seguir tota la feina comunicativa que fan aquest grup d’alumnes al llarg de l’any al seu Instagram (@llornews), Twitter (@Llornews) i YouTube (LLOR NEWS).\nUn grup d’alumnes de 1r de Batxillerat, Víctor Alarcon, Marc Alonso, Cristina Figueras i Xavier Vila han estat seleccionats per participar en el programa d’excel·lència ‘Bojos per la ciència’, organitzat per la Fundació Catalunya - La Pedrera. En aquest projecte aprofundiran en la recerca biomèdica i la tecnologia d’avantguarda.\nSense cap mena de dubte, una gran oportunitat per seguir alimentant la seva curiositat i la seva vocació tot impulsant el treball en equip i el pensament crític. Començaran aquesta nova experiència el pròxim 11 de gener a l’IRB i el 18 de gener a La Salle.\nNovembre 19\tOctubre 19\tSetembre 19\tJuliol 19\tjuny 19\tMarc 2019\tFebrer 19\tGener 19\tDesembre 18\tNovembre 18\tOctubre 18\tSetembre 18\tJuliol 18\tJuny 18\tMaig 18\tAbril 18\tMarç 18\tFebrer 18\tGener 18\tDesembre 17\tNovembre 17\tOctubre 17\tSetembre 17\tAgost 17\tJuliol 17\tJuny 17\tMaig 17\tAbril 17


Qui se'n recordara de nosaltres? per Xavier Caldere Bel\nQUI SE’N RECORDARÀ DE NOSALTRES?\nCONSELLS PER A LA CONSERVACIÓ I DIFUSIÓ DE LA NOSTRA MEMÒRIA\nPer Xavier Calderé Bel, arxiver i historiador.\nA la Maria Bel i a l’Ignasi Calderé, els meus pares que sempre van ser feliços a Xert.\nLa meua mare, la Maria Bel, quan va morir, ja no tenia memòria. Fins i tot ja no recordava ni el seu nom. Una cruel malaltia li va robar uns dels tresors que ha de dur sempre la persona: la certesa de la pròpia identitat. Malgrat tot, curiosament, fins pocs mesos abans del seu traspàs, era encara capaç d’explicar històries de quan ella era jove, encara que ja no recordava res del que havia fet el dia anterior.\nPocs anys després, el meu pare, l’Ignasi Calderé, també ens va deixar. Els bons records que ens van regalar un i altre va conduir a què els seus fills pengéssim la seva fotografia a la paret del menjador de la casa de Xert; la casa on ells van passar estius inoblidables acompanyats de fills, néts i resta de familiars. La fotografia contemplada, lluny de motivar-nos tristesa, ens reconforta; ens ajuda a unir-nos amb el passat viscut i la fem servir ara, inconscientment, per beneir els temps –incerts– que han de venir.\nFotografia de Maria Bel i Ignasi Calderé, cap al 1948.\nAutoria fotogràfica desconeguda. Arxiu Calderé Bel.\nAquest retrat d’estudi deu tenir ja una antiguitat propera als 70 anys. Es va conservar en bones condicions en el seu àlbum original. No obstant, el pas del temps va fer necessària una lleugera restauració. Posteriorment es va procedir a una digitalització per fer-ne, al final, una impressió de gran format que hem emmarcat per a perpetuar-ne el record.\nAquesta és una pràctica que pot fer qualsevol. Qui no guarda fotografies antigues de gent que sovint ja no està entre nosaltres? Molts cops, els avis i àvies són els encarregats, en moltes famílies, de conservar els àlbums de fotografies; fotografies en blanc i negre; moltes esgrogueïdes, ratllades o esquinçades però que ens parlen d’un passat que ja sembla remot, desaparegut. Molts d’aquests avis i àvies fan les funcions, de fet, “d’arxivers de la família” encarregats de custodiar i conservar els documents de casa. Aquests documents els trobem en la calaixera de la seva habitació o en un altre lloc, més aviat restringit: són els contractes de conreu, els llibres de família, les escriptures de propietat, les llibretes o els llibres de quan ells eren escolars i, com no, les fotografies que esmentàvem. Si seiem amb els avis, seran capaços, entre somriures, de mostrar-nos aquelles velles imatges o aquells papers vells. Passaran una bona estona explicant-nos què són aquells papers, qui surten a les fotos i quines històries s’associen a cadascuna d’elles: podrem saber quan van ser fetes, qui les va fer, què expliquen...\nDe seguida, ens adonarem que el coneixement de la informació continguda en aquest tipus de documents és deutora de la memòria de l’avi o l’àvia. I de seguida ens pot venir al cap una sèrie de riscos: què passaria, en un futur proper, si aquest avi, aquest “arxiver particular” perd la memòria? I si mor? Serem capaços, llavors, de perpetuar la integritat dels documents familiars? o, potser fragmentarem el propi arxiu familiar entre els possibles fills de l’avi o l’àvia. I fins i tot ens podem imaginar un altre perill: seran capaços els nostres fills o néts de reconèixer el valor patrimonial dels nostres documents familiars? Què farà el nostre nét o néta, cap a mitjan del segle XXI, d’una fotografia de l’any 1940 o 1950? Potser el més segur és que l’acabarà enviant a la paperera quan sigui incapaç de saber qui surt a la imatge o saber res de la història que explica el document gràfic. I aquí ve la pregunta final: Qui se’n recordarà de tots nosaltres, d’aquí un temps?\nEls avis, Maria (Dolores) Montfort Sanz i Baptista Bel Royo, davant de la casa que es van construir a Viladecans (Barcelona), quan van arribar des de Xert. Sobre la falda de l’avi hi ha la petita Rosa Calderé. Dempeus, a l’esquerra la Guadalupe i la M. Antonieta Bel. Any 1952.\nFotografia d’Ignasi Calderé Zurita. Arxiu Calderé Bel.\nLa documentació familiar és garantia de la memòria de tot un poble.\nArribats a aquest punt, cal adonar-se de la importància de preservar la memòria familiar com a fórmula per nodrir bona part de la memòria de tot un poble. De totes formes, està molt bé conservar bé els documents que ens han deixat en herència els nostres avis i pares però també és responsabilitat nostra posar en comunicació els documents familiars amb el d’altres famílies del poble: tot construint allò que s’anomena memòria col•lectiva. Dit d’una altra forma, de res servirà conservar documents familiars si poca gent els veu.\nTambé ens hem d’adonar que no només és responsabilitat de les administracions vetllar per la preservació d’aquests documents familiars, més quan amb el pas del temps, aquests poden arribar a formar part del Patrimoni Documental Valencià. Prou feina tenen els arxius dels ajuntaments o diputacions de gestionar i conservar els documents que ells han generat al llarg dels segles i encara produeixen en l’àmbit de les funcions que li són pròpies. Altrament, la responsabilitat de la bona gestió, conservació i difusió dels nostres documents ha de ser, d’entrada, cosa que ha d’ocupar a cada individu, família o institució privada.\nFinalment, hem de deixar clar que allò que expliquen els documents familiars són, en molts cops, el contrapunt necessari al document oficial produït per i des de l’administració. És a dir, que si ens hem de posar a escriure una història del nostre passat –proper o llunyà–, l’hem de fer consultant la documentació procedent d’institucions públiques, però també ho hem de poder fer amb la procedent de famílies, homes, dones o entitats. Si només consultem els arxius de l’administració correrem el risc d’escriure massa sobre reis, estats, governs civils... és a dir, sobre gent que ha manat o que mana en l’actualitat. Si ho féssim així, construirem només la història del món en base al poder i des del poder: el poder de la gent que administra el bé públic, que recompta, que fiscalitza, que ens governa... Deixarem de banda, en molts aspectes, el passat de la gent del carrer, de la seva vida quotidiana, de les seves alegries i de les seves pors.\nBaptista Bel amb els seus néts, Rosa i Ignasi Calderé, cap a mitjan dels anys 1950.\nFotografia E. Domínguez, Barcelona. Arxiu Calderé Bel.\nPerò anem a pams. Abans de tot, hem de fer-nos un seguit de preguntes: Coneixem els documents que poden formar part de nostre arxiu familiar? On estan, físicament? Qui és el responsable de la seva custòdia? Estan ben conservats o per al contrari tenen aquests documents greus problemes de conservació? Què hem de fer amb ells per garantir-ne la bona gestió i difusió? Els podem deixar en herència? Els podem cedir a algú altre que no sigui un familiar directe?.\nPer respondre a la primera de les preguntes, hem de saber que document familiar és tota aquella informació continguda en arxiu particular que “parla” de nosaltres, dels nostres predecessors o dels nostres successors i que podem llegir o veure sobre un suport, ja sigui en paper, o en altres suports de emmagatzematge magnètic, òptic, audiovisual o electrònic. D’aquesta forma, podríem determinar com a document familiar qualsevol informació vinculada a la nostra vida: rebuts al nostre nom, gravacions de veu o vídeo, documents identificatius que ens ha aportat l’administració o bé documents derivats de la nostra pròpia activitat: potser política, potser acadèmica, potser econòmica, laboral o cultural. I arribats a aquest punt, caldria que ens adonéssim que tot pot ser interessant i tot pot ser considerat vàlid per conservar: no només allò que creiem que és antic o “important”. Tot pot ser vàlid perquè parla de nosaltres i tot pot ser interessant de no llançar perquè algú ho pot consultar d’aquí anys, dècades o segles.\nL’altre punt és determinar on es troba aquesta documentació, en quin llocs de casa i qui s’ha d’encarregar de custodiar i vetllar per a la bona conservació. És una mala pràctica no respondre mai a aquestes preguntes (ni, encara més, fer-se-les mai). No s’hi val regalar documents familiars a altres familiars llunyans, de la mateixa forma que el patrimoni documental familiar mai s’hauria de repartir entre els fills, familiars o veïns. La recomanació –al marge de casos particulars– podria ser que el fill petit dels pares rebés en herència l’arxiu dels pares. Hauria de ser aquesta persona l’encarregada de vetllar per la integritat del fons documental familiar i garantís que aquest passés a les noves generacions.\nUn cop deixat de clar quin ha de ser l’encarregat de la gestió d’un arxiu privat, personal o familiar, el següent que s’ha d’atendre seria atendre a la seva adequada organització, conservació i descripció. Tasques que no tractarem d’enumerar aquí (hi ha molta bibliografia al respecte) tot i que es poden resumir en dues màximes molt senzilles: aplicar el sentit comú (encara que ja sabem que en molts cops és el menys comú dels sentits), i actuar amb rapidesa si veiem que els documents pateixen riscos inadequats: presència de rosegadors, insectes, fongs, humitat excessiva del lloc on es troben, robatoris...). Pensem, a més, que els arxius treballen sempre sobre dos principis molt bàsics: el respecte al principi de provinença (és a dir, no barrejarem mai documents que han generat dues famílies diferents, encara que puguen semblar-nos molt iguals) i el respecte a l’ordre natural en què es va produir la documentació (que sovint respon a moments espaiats en el temps, ordenada de més antiga a més moderna). Si seguim aquests consells, la resta de consideracions per a organitzar els arxius privats poden ser molt particulars, tot i que hi ha suficients recomanacions sobre com instal•lar la documentació en caixes de cartró, sobres o àlbums, sobre com usar sistemes de classificació o sobre com aplicar normes de descripció, per després poder trobar els documents quan, un dia, vulguem tornar-los a consultar.\nI ara, difonem els nostres documents.\nCom deia abans, totes les accions que haurem fet per conservar adequadament el nostre arxiu familiar no estaran completes sense fer-ne difusió dels seus documents amb la finalitat que puguin entrar en comunicació amb el d’altres famílies del poble o d’altres pobles del nostre voltant.\nCaptura de pantalla de la pàgina de Facebook “Família Ronchera”, de Sant Jordi del Mestrat.\nEl seu administrador és Joan Ferreres Nos, prestigiós estudiós de la història de nostra comarca.\nPotser no cal fer-ne difusió de tots els documents del nostre arxiu familiar, per això farem una selecció dels més rellevants. Així doncs, el primer que cal fer és elegir uns quants que ens facin gràcia i digitalitzar-los per després presentar-los a tothom: és a dir, fer-ne comunicació pública dels mateixos. Seguidament podem optar en exposar els originals o potser imprimir la còpia digital per fer una reproducció en gran format, emmarcar-la i muntar una exposició. Finalment, una altra opció, molt més fàcil i duradora seria presentar els documents familiars en alguna de les eines que avui ens proporciona Internet: un bloc o encara millor, utilitzant les xarxes socials.\nPare i fill. Ignasi Calderé Zurita i Xavier Calderé Bel, en les piscines de Xert, cap al 1979.\nPer exemple, darrerament han proliferat atractives pàgines de Facebook creades amb la intenció de presentar imatges antigues familiars. Són pàgines que tenen moltes visites i que de seguida promouen les respostes i comentaris de multitud d’amics i visitants. Potser un primer camí podria ser aquest, amb l’única condició que haurien de ser pàgines que tinguessin un administrador al darrere que garantís, d’entrada, que la documentació digital penjada sempre estigués ben descrita: citant la procedència del document (i en el cas de penjar una fotografia, esmentant sempre el nom del seu autor, si es coneix, o escrivint “autor desconegut” en el cas que no sapiguem qui va fer la fotografia).\nSi ho fem així, veurem com potser s’obren més i més webs d’aquest tipus al poble. O potser el camí seria crear una pàgina que es podria anomenar “Xert, en el record” on tothom qui volgués pogués penjar els seus documents digitals més preuats, més curiosos, més llaminers... De segur que tindria èxit, fins i tot fora del nostre poble.\nDit això, somnio veure com xertolines i xertolins treuen a la llum els seus documents familiars, antics i moderns, amb la creença que és bo conservar-los per donar-los valor. Somnio, potser, com l’Ajuntament del poble comença a rebre en cessió un seguit d’arxius privats que obliguen la creació de l’arxiu del poble, accessible per tothom, donant un caràcter més enriquit al que és avui l’Arxiu Municipal de Xert.\nPotser són somnis, però com deia en un anterior article, només les voluntats individuals podran aconseguir grans fites. Una d’elles ha de ser tan necessària com la de garantir que sempre es recordin de nosaltres. Amb la vista posada en preservar i donar sentit a la nostra memòria, testimoni de la nostra identitat.\n. Al marge dels documents de l’administració, La Llei 4/1998, d’11 de juny, del Patrimoni Cultural Valencià, considera (art. 76) que també formen part d’aquest patrimoni “els documents amb antiguitat superior a 40 anys que hagen sigut produïts, conservats o reunits per entitats i associacions de caràcter polític, econòmic, empresarial, sindical o religiós i per les entitats, fundacions i associacions culturals i educatives de caràcter privat establertes a la Comunitat Valenciana”. De la mateixa forma considera “aquells documents amb antiguitat superior a 100 anys que es troben a la Comunitat Valenciana i que hagen sigut produïts, conservats o reunits per qualsevol altra entitat privada o persona física.”\n. La Llei 3/2005, de 15 de juny, de la Generalitat, d’Arxius, esmenta (art.46) quines són les obligacions dels titulars d’aquests arxius privats integrats en el Patrimoni Cultural Valencià. Entre ells, tindre’ls organitzats i descrits i conservar-los integrament. En els article 49 i 50 es determinen les opcions de dipòsits voluntaris, en arxius públics, dels documents privats de 100 anys o de dipòsits obligatoris del mateix tipus de documentació en el cas que presentin greus problemes de conservació o seguretat.\n. La mateix Llei 4/1998 defineix document d’aquesta forma: “tota expressió en llenguatge natural o codificat i qualsevol altra expressió sonora o en imatge recollides en qualsevol tipus de suport inclòs l’informàtic”.\n. Per al lector que vulgui avançar en les recomanacions arxivístiques pel que fa a la bona organització d’un arxiu particulars o familiars remetem al llibre de José Ramon Cruz Mundet, Manual de Arxchivística, 2001.\n. La Llei de Propietat Intel•lectual, de 12 d’abril de 1996, posa restriccions a la comunicació pública de tota obra de creació –les fotografies, per exemple–, sense permís del seu autor. En aquest cas, la publicació d’una fotografia d’autor passaria a domini públic, 75 anys després de la mort del fotògraf que la va fer. Aquesta restricció no implica a la gairebé totalitat de les nostres imatges familiars, considerades per la mateixa llei com a “meres fotografies”, sense ser obres de creació, que poden ser publicades a partir de 25 anys de la seva realització. Dit d’una altra forma, podríem avui (2017) publicar a Internet imatges del 1992 com a data mínim, sense problemes. I si les imatges les han fet algú de la nostra família, cosa també habitual, només caldria el seu consentiment en publicar-les.\n© Copyright X.C.B. - 2017


Imatge de dilluns a la presentació del volum sobre el moviment veïnal, al Casal de Les Esmandies.\nEl moviment veïnal. Les desenes i desenes de ciutadans dels diferents barris de la ciutat que han esmerçat les seves hores en intentar millorar el seu entorn immediat, en aconseguir una millor qualitat de vida pels seus conciutadans per pur altruisme. Aquest és el protagonista del llibre Veus de Mataró. Les lluites veïnals explicades pels seus protagonistes, presentat aquest dilluns pel periodista i amic Xavi Amat al Casal de barri Les Esmandies. Un llibre que s'ha editat amb el suport de l'Institut Municipal d'Acció Cultural, és a dir l'Ajuntament.\nPrecisament en el llibre, l'exalcalde Manuel Mas -alliberat totalment del seu passat com a màxim responsable de la ciutat- les etziba sense contemplacions i assegura que els líders de les entitats veïnals són "polítics frustrats" i que, sense subvencions municipals, aquest moviment ja no existiria. Mas apreta fort negant la utilitat d'aquestes associacions i els retreu manca de legitimitat, assegurant que hi ha un segrest de l'opinió dels veïns per part dels dirigents d'aquestes entitats perquè es presenten com els representants d'un conjunt de ciutadans que no són. La resta del llibre, amb excel·lents fotografies de Sergi Bernal, és un retrat de les històries i experiències d'una multitud de ciutadans que han deixat moltes hores de son per dedicar-se als altres, cosa que és -en principi- molt lloable. Però constantment apareix i repareix la pregunta que Mas planteja de fons: tenen sentit les Associacions de Veïns avui en dia?\nMas diu que no, que les reivindicacions han de passar bàsicament pel sistema de partits. Ho fa amb la seva habitual contundència, provocant una certa irritació que ahir sobrevolava l'acte de presentació del volum. Però és evident que quan Mas diu el que diu sap molt bé perquè ho fa: certament en alguns moments ha semblat que persones en concret feien servir els seus càrrecs a les entitats veïnals per convertir-se en un franctirador de la política local que atacava el govern municipal sense saber si amb la seva actuació expressava realment el sentir majoritari del barri que deia representar. En això, segurament els periodistes que treballem en mitjans de comunicació locals hi tenim culpa: hem donat una cobertura mediàtica excessiva a les opinions i els posicionaments dels presidents o les juntes de les associacions de veïns, quan l'opinió majoritària en el barri pot ser que vagi per un altre costat.\nMas, per tant, té part de raó, però oblida que la realitat del moviment veïnal avui en dia majoritàriament ja no obeeix aquests paràmetres. Un servidor, en gairebé deu anys de feina en mitjans de comunicació de la ciutat, ha pogut comprovar com pràcticament totes les associacions de veïns de la ciutat -penso en Vista Alegre, Palau-Escorxador, Via Europa-Nou Parc Central o Pla d'en Boet però també Cirera i Rocafonda- segueixent mantenint a hores d'ara la seva lògica reivindicativa però sobretot es dediquen a una cosa explícitament positiva: generar vida als barris, provocar moments de trobada entre els veïns, crear espais de centralitat urbana. Des d'aquest punt de vista la persistència de les Associacions de Veïns és plenament vigent. N'hi ha algunes, com la de Cerdanyola, que en els darrers mandats ha jugat a fer d'oposició al govern municipal en la línia en què insinua Mas, però caldria no fer pagar justos per pecadors.\nQue hi hagi veïns que s'organitzin per lluitar pels seus drets però sobretot per crear xarxa social continua sent molt necessari, però m'atreviria a reclamar que ho facin amb dues condicions per tal que la seva feina no quedi desvirtudada. En primer lloc: que treballin amb lleialtat amb el conjunt de la ciutat; no s'hi val a pensar només en la seva zona (hi ha d'haver treball conjunt amb els barris limítrofs). Segon: no pot ser que les associacions de veïns es presentin com la veu de tots els ciutadans d'un barri en concret. Les associacions de veïns són només la veu dels que paguen quota en aquestes entitats. Ni més ni menys.\nLes associacions de veïns segueixen sent els millors interlocutors que té el govern municipal amb el territori, però interlocutant amb aquestes entitats ara ja no n'hi ha prou. L'administració ha de fer l'esforç de buscar moltes més veus, més diverses, per poder escatir exactament què pensa la gent de cada zona. És feina també dels polítics que ens governen intentar acostar-se cada cop més als ciutadans. No és una feina gens fàcil però em temo que no té cap mena d'alternativa i les noves tecnologies segur que ens poden donar un bon cop de mà. Potser així, a més a més, podrem recuperar la vitalitat democràtica als nostres pobles i ciutats.\nEtiquetes de comentaris: Moviment Veïnal Periodisme Xavi Amat\nCONFAVC ha dit…\nUna reflexió interessant entorn del paper del moviment veïnal avui en dia. Jo des de la Confederació d'AV de Catalunya (CONFAVC) em segueixo enlluermant per aquesta gent que està algunes AV fent-hi hores per la comunitat ... El relleu generacional és sens dubte una assignatura pendent que segurament té a veure amb múltiples factors com a vegades la no entesa dels i les representants veïnals amb noves propostes de lluita que emanen de moviment socials més joves. Un passat i un present i futur que s'haurien de conèixer millor per veure's el reflex a cada cantó del mirall.\nEfectivament el millor del moviment veïnal és veure gent que treballa pels altres a canvi de res.\nA un li cau el barret en veure-ho.\nPer cert, sóc la Neus Ràfols, la tècnica de comunicació de la CONFAVC. Fins ara no havia caigut que no m'havia identificat. Salut!\naixí ja tenim una cosa en comú segur: ser amics d'en Xavi Amat!


L’Orquestra de la Comunitat Valenciana i les bandes de València i Castelló tanquen la 43a edició del festival Ensems | Notícies Dígitals\nEl Valencia CF se suma a el Dia Mundial del Càncer de Mama\nCalendari de compromisos de les internacionals del Levante UD Femení\nEls llevantinistes Vukcevic i Malsa s’incorporen de manera parcial a la feina grupal\nL’Ajuntament de Valencia agilitzarà les sancions contra el botellot i incrementarà el dispositiu policial de prevenció\nSanitat notifica 149 nous casos de coronavirus i 132 altes a la Comunitat Valenciana\nL’Orquestra de la Comunitat Valenciana i les bandes de València i Castelló tanquen la 43a edició del festival Ensems\n23/09/2021 43 edicio, festival ensems\nLa 43a edició del festival Ensems celebra aquesta setmana les últimes actuacions de la seua programació amb la presència de la Banda Simfònica Municipal de València, l’Orquestra de la Comunitat Valenciana i la Banda Municipal de Castelló. Aquesta edició del festival ha reflexionat sobre les conseqüències de la COVID-19 en la societat i s’hi han estrenat diversos encàrrecs de l’Institut Valencià de Cultura\nA més, l’alumnat dels conservatoris José Iturbi de València i Francesc Peñarroja de la Vall d’Uixó interpretaran les peces que configuren el projecte XENSEMS Pleasure Island, conjuntament amb la mostra dels tallers ENOA i l’estrena de l’obra ‘Internités’ del compositor Januibe Tejera. D’aquesta manera, el públic podrà gaudir de diversos encàrrecs realitzats per l’Institut Valencià de Cultura, entitat que organitza l’esdeveniment.\nEnguany, els espectacles d’Ensems s’han emmarcat sota el lema ‘illes – refugis – paradisos’, el qual recull l’objectiu de reflexionar sobre les conseqüències de la COVID-19 en la nostra societat. D’aquesta manera, el festival de músiques experimentals més antic de l’Estat espanyol ha convidat el públic a fer un exercici d’introspecció i, alhora, a acostar-se a l’exterior per a descobrir i experimentar noves sensacions sonores. Ensems es desenvolupa ininterrompudament des de 1978 i és una referència en el camp de les músiques de nova creació.\nOrquestres i bandes valencianes\nLa Banda Simfònica Municipal de València tocarà a l’Auditori del Palau de les Arts el diumenge 26 de setembre a les 12.00 hores. Sota la batuta de Rafael Sanz-Espert, la formació interpretarà quatre peces. En primer lloc, el públic assistirà a l’estrena de l’obra ‘Despreziana’, encàrrec de l’IVC al compositor Víctor Vallés. L’alacantí ha escrit un homenatge a Josquin Des Prés, representant de l’escola francoflamenca de la fi del segle XV i principi del XVI, en el 500 aniversari de la seua mort.\nTot seguit s’escoltarà la partitura ‘Per què no?’ de Miguel Ángel Berbis, on l’individu intenta formular noves preguntes des de l’expressió, el sentiment i el pensament. Es tracta d’una peça per a banda i trompeta solista, responsabilitat que assumirà el valencià Vicente Campos. El programa també inclou ‘Faula’ d’Álvaro Pérez, una reflexió al voltant de la vida en societat a partir del text ‘La faula de les abelles’ de Bernard Mandeville. El concert acabarà amb ‘Crisálida’ de Toni Goig, obra tonal de tres moviments inspirada en la metamorfosi de les papallones.\nEl mateix diumenge 26, a les 11.30 hores, la Banda Municipal de Castelló participarà per primera vegada en el festival Ensems. Marcel Ortega dirigirà un concert que tindrà lloc a l’Auditori i Palau de Congressos de Castelló, que s’iniciarà amb la peça ‘Allegro barbaro’ de Béla Bartók. Les seues melodies són fruit del treball d’investigació realitzat pel compositor hongarés al voltant de les arrels, els pobles i la gent del seu país.\nEn segon lloc, l’obra ‘Tribal Elements’ del compositor José Miguel Fayos Jordán posarà de manifest la trobada entre un compositor occidental, les tradicions ancestrals de l’Amèrica del Sud, Àfrica i Àsia i el punt de vista de l’escriptura actual. Posteriorment, els assistents gaudiran amb les notes d’Olivier Messiaen i la partitura dels ‘Oiseaux exotiques’, en què es mesclen la seua investigació sobre el cant de les aus i el sistema de solfeig hindú. En aquest cas, hi participarà el pianista especialitzat en música contemporània Ricardo Descalzo. El recital clourà amb ‘Dragon Rhyme’, en què la xinesa Chen Yi pren elements de la música electroacústica dels anys 60 i 70, els ritmes tradicionals xinesos i les tècniques d’orquestració dels nord-americans.\nEl festival Ensems, en col·laboració amb l’Orquestra de la Comunitat Valenciana, presentarà el diumenge 26 de setembre el projecte XENSEMS Pleasure Island, dissenyat i coordinat per Cristina Cubells. Enguany el projecte s’articula al votant de la idea del refugi i es divideix en dues parts que dialoguen en dos espais diferents del Palau de les Arts: la primera part -Pleasure Island I- tindrà lloc a l’Aula Magistral entre les 18 h i les 19 h, i la segona part -Pleasure Island II- tindrà lloc a la sala Martín i Soler a les 19.30 h.\nPleasure Island I proposa l’exploració de la idea de refugi des de la infància. Aquest refugi s’entén com un lloc on els joves i menuts construeixen les seues pròpies regles i formes d’estar en el món fora del marc adult, renovant la mirada al concert pedagògic convencional i deixant que els xiquets i xiquetes proposen noves idees al públic des de la seua aproximació a la creació musical actual.\nAquest primer concert inclou la participació d’estudiants dels graus elemental i professional dels conservatoris José Iturbi de València, coordinat per Elena Solanes, i Francesc Peñarroja de la Vall d’Uixó, coordinat per Neus Fontestad. Els ‘ensembles’ d’ambdós centres educatius interpretaran un programa amb dues parts: la primera, ‘Sò-òmnia’, inclou composicions de Sonia Megías, Núria Núñez, Miguel Ángel Berbis i Vicente Romero.\nLa segona part del programa, ‘Sonuari’, està configurada pels treballs de Llum Martín (‘Grapho’), Esther Pérez (‘Las cosas que no tienen nombre’) i Bernat Cucarella (‘Hi-Vis Grip’), en què els estudiants exploren llenguatges contemporanis a través de l’experimentació lúdica. En la segona part tindrem l’estrena de ‘Land of the Toys’ d’Esther Pérez i ‘Stratch’ de Llum Martín i Bernat Cucarella, dues peces escrites especialment per a aquestes agrupacions.\nPleasure Island II, en col·laboració amb l’Orquestra de la Comunitat Valenciana, s’articula al voltant de la idea d’aïllament de l’adult com l’estratègia d’escapar d’u mateix. En aquest aïllament tenen cabuda situacions imprevisibles que despleguen diàlegs que encreuen la música, el cos i el moviment.\nAquest segon concert estarà format per dues peces. L’obra ‘Mosaic’ d’Elliot Carter, escenificada pels participants dels tallers ‘Moving Opera’ d’ENOA (European Network Opera Academies) i l’estrena absoluta de l’obra ‘Internités’ del compositor Januibe Tejera. El títol juga amb la mescla dels conceptes ‘interior’ (‘interne’) i ‘infinit’ (‘éternité’) per representar el temps present, intern i individual de cada u, al mateix temps que finit. L’obra, un altre encàrrec de l’IVC, inclou el treball coreogràfic d’Estela Merlos (moviment) i Ariadna Montfort (direcció).\nPleasure Island I es representarà prèviament el dissabte 25 de setembre a l’Auditori i Palau de Congressos de Castelló (Sala Simfònica) a les 18.00 hores. Aquest projecte compta amb la col·laboració de CaixaBank Escolta València.\n← Ximo Puig exposarà en el Debat de Política General les línies estratègiques per consolidar la recuperació i l’estat de benestar i defensarà la necessitat d’un nou model de finançament\nCompromís reclama noves instal·lacions culturals a la ciutat de Castelló →\nSeccions Selecciona la categoria Cevisama (43) Cinema (13) Condicions legals (2) Cultura (11.803) Destacat (10.954) Educació (2.219) En directe (134) Esports (24.445) Falles (69) Festivals (313) Fitur (50) Fotos (1.711) Gastronomia (411) Informatiu (91) Magdalena (124) Més notícies (4.844) Municipis (2.373) Opinió (23) Oratge (1.412) Política (25.021) portada (13) Ràdio (3.104) Sanitat (3.304) Successos (514) Turisme (2.039)


Aclariments sobre la desobediència (Pere Ortega)\nAclariments sobre la desobediència\n4 min. 09/11/2015 22:18\nLa desobediència i la rebel·lia han estat les eines mes utilitzades al llarg de la història de la humanitat per fer front a injustícies o a lleis arbitràries que retallen els drets i llibertats de les persones, encara que entre les dues existeix una diferència substancial. La rebel·lia pot optar per l’acció pacífica o exercir-se de forma violenta contra l’ordre establert; mentre que la desobediència sempre és no violenta. D’Espàrtac als partisans, la llista és plena d’exemples de rebels que van fer servir la violència. De la mateixa manera, la llista de la desobediència és igual de llarga.\nFixem-nos que en la nostra cosmogonia Adam i Eva van desobeir Déu i Prometeu va robar el foc als déus. La història està plena de desobedients que van desafiar l’ordre establert. Sòcrates va decidir prendre’s la cicuta abans que renegar de les seves creences; Thomas More va escollir la seva consciència i va morir al patíbul; Giordano Bruno no va voler abdicar de les seves idees copernicanes i va morir a la foguera. En l’etapa contemporània Thoreau, Gandhi, Rosa Parks, Luther King, les sufragistes i tants altres, com els nostres insubmissos al servei militar obligatori, van desobeir la llei i van acceptar anar a la presó abans que renunciar a les seves idees. O actualment els membres de la PAH, que s’arrisquen a ser sancionats per impedir els desnonaments decretats per jutges.\nConsiderant que la democràcia és el sistema polític que proporciona més bones garanties per a la participació de la ciutadania en favor de la igualtat, la llibertat i la justícia, podem afegir que la democràcia actual és lluny d’aconseguir aquests ideals, perquè existeixen llacunes i espais imperfectes, manifestament millorables, i fins i tot algun àmbit en què la democràcia hi és inexistent (per exemple, als CIE). Aleshores, és lògic que hi hagi ciutadans que s’enfrontin a la llei per democratitzar aquests espais. Per aquest motiu l’objecció de consciència està recollida en l’ordenament jurídic de la majoria d’estats democràtics, i en conseqüència és un acte legítim d’insubmissió davant d’una llei que es considera injusta.\nPerò practicar la desobediència obre un conflicte entre moral i d’obligacions jurídiques. És l’etern conflicte entre llibertat individual de consciència i el deure de compartir les regles d’una comunitat per a la convivència social. Malgrat això, alguns dels més prestigiosos teòrics del pensament polític com Hannah Arendt, Jürgen Habermas, Norberto Bobbio i John Rawls reconeixen la desobediència com una de les garanties de l’estat de dret. Precisament ha fet fortuna la denominació de Rawls sobre desobediència, la qual descriu com “un acte públic, no violent, conscient i polític, contrari a la llei comès amb el propòsit d’ocasionar un canvi en la llei o en els programes de govern”. Excel·lent resum al qual cal afegir-hi algunes qüestions que pensadors insubmissos de la talla de Thoreau, Gandhi i Luther King van anotar. En primer lloc, perquè tingui credibilitat la desobediència ha d’estar al servei de l’interès general de la població. En segon lloc, i no menys important, la desobediència es tracta d’un acte individual, i cal assumir-nes les conseqüències. Perquè malgrat que es pugui fer de manera col·lectiva, les conseqüències de desobeir un ordenament jurídic sempre recauran sobre l’individu que l’ha infringit.\nA propòsit del conflicte que viu Catalunya entorn de la independència i la demanda majoritària de la població de fer un referèndum per decidir el seu futur polític, el govern de l’Estat ha respost que es tracta d’un acte contrari a la llei. Aleshores és lògic que una part de la ciutadania catalana vegi vulnerada la seva voluntat i en consciència reclami la desobediència. Però aquí cal una precisió: la desobediència global i total contra l’estat només té sentit en una dictadura, però no en un estat amb separació de poders i amb regles democràtiques. Aquest és el taló d’Aquil·les de la desobediència civil: si bé pot funcionar contra governs autoritaris, en democràcies formals és molt més difícil d’aplicar, perquè ha d’anar dirigit contra una llei però no contra tot l’ordenament jurídic.\nAixí, no es pot ser frívol o equívoc amb el concepte de desobediència, perquè la desobediència comporta una condició molt estricta ja mencionada: l’assumpció de responsabilitats.\nUn governant o funcionari, com qualsevol altre ciutadà, pot negar-se per motius de consciència a aplicar l’ordenament jurídic, però per ser conseqüent hauria de dimitir. La ciutadania que no té responsabilitats de govern o no és funcionària pot, per motius de consciència, incomplir una llei, i s’arrisca a ser sancionada o a anar a la presó; però ni el funcionari pot negar-se a aplicar les lleis ni tampoc el governant que les promulga pot incomplir-les sense posar-se en perill de ser inhabilitat.


Tret de sortida per escollir els delegats i delegades del nou curs 20/21 - Universitat Autònoma de Barcelona - UAB Barcelona\nTret de sortida per escollir els delegats i delegades del nou curs 20/21\nEls delegats i delegades són clau per al seguiment acadèmic i la millora de les titulacions i del dia a dia de l’aula. Són també els interlocutors principals amb la facultat i la UAB, cosa que va resultar essencial durant el confinament de finals del curs passat.\nÉs durant les primeres setmanes de curs que els estudiants escullen els qui seran els seus representants durant tot el curs: els delegats i delegades de grup acadèmic. Cada facultat escull la configuració dels grups acadèmic, que poden ser un grup de matriculació, el curs o una menció, per exemple. El delegat o delegada és el representant del grup acadèmic i l’interlocutor amb la facultat i amb la UAB. Està en contacte amb el deganat de la facultat, especialment amb el coordinador/a de titulació i el vicedegà/na d’alumnat, i amb Dinamització Comunitària a través de elCens de delegats/des de grup acadèmic.\nEls estudiants que arriben per primera vegada a la UAB rebran una sessió informativa sobre les funcions del delegat i la importància de la seva figura. Des d’aleshores i durant una setmana, els estudiants podran presentar la seva candidatura a delegats i votar el seu representant en línia. Tota la informació sobre el calendari, la presentació de candidatures i les votacions es publicarà al web de Dinamització Comunitària.\nEls delegats que vulguin renovar el seu càrrec, si compten amb la conformitat del seu grup acadèmic, podran fer-ho omplint un formulari abans del 15 de novembre. El correu de elcens.participacio@uab.cat és el referent per a l’elecció i la renovació de delegats i delegades.\nEl Cens de delegats i delegades recull tots els estudiants escollits i s’anirà actualitzant durant tot el procés. El 15 d'octubre de 2020, els 459 grups acadèmics de la UAB hauran escollit delegat o delegada.\nVicent Fonollosa és reelegit com a degà de la Facultat de Medicina\nVicent Fonollosa, catedràtic del Departament de Medicina i especialista en medicina interna de l'Hospital Universitari Vall d'Hebron de Barcelona, ha estat reelegit com a degà de la Facultat de Medicina.\nCrue dona suport a la postura dels deganats d'educació sobre el màster de secundària\nCrue Universitats Espanyoles ha mostrat el seu suport als deganats de les facultats d'educació, que s'oposen a la mesura adoptada pel Ministeri d'Educació i Formació Professional per deixar d'exigir la titulació de màster habilitant per a exercir la docència en educació secundària.


El col·legi 'Mare de Déu de Vallivana' de Morella obrirà totes les seues aules des de demà dimecres - El Periódico de aquí\nEl col·legi 'Mare de Déu de Vallivana' de Morella obrirà totes les seues aules des de demà dimecres\nAl Centre s'han realitzat una ampla sèrie de millores al llarg de l'estiu com la construcció de banys interiors en cadascuna de les aules d'infantil i la dotació d'un ascensor\nEl CEIP 'Mare de Déu de Vallivana' de Morella veurà demà dimecres com entren en funcionament la totalitat de les seues aules després de les obres realitzades al llarg de l'estiu. Aprofitant el període vacacional de l'estiu, s'han realitzat una sèrie de millores al centre com són la obertura d'un espai interior per a la col·locació d'un ascensor i la dotació de banys interiors en cadascuna de les aules que albergaran els cursos de P-3, P-4 i P-5, així com les de primer i segon de primària.\nEls propis treballs de les reformes havien finalitzat ja la setmana passada però ha estat necessària una exhaustiva neteja del centre així com la recol·locació de mobiliari i material necessari a les aules, que van ser buidades abans de les obres, el passat mes de juny. Aquesta circumstància va obligar a habilitar l'Espai Firal, per part de l'Ajuntament de Morella, per tal d'albergar cinc aules, les de l'esmentat alumnat més menut del CEIP, a les quals ha rebut les classes en les primeres jornades de curs.\nLa extraordinària col·laboració entre Ajuntament, professorat del centre, Brigada Municipal, servei de neteja i empresa constructora, ha possibilitat que amb màxima celeritat s'haiguen realitzat els treballs necessaris durant l'estiu per causar els mínims trastorns a les xiquetes i xiquets que reben la seua formació al Col·legi 'Mare de Déu de Vallivana'.\nCal recordar que aquestes actuacions s'emmarquen dintre del Pla Edificant i, a més a més de les obres interiors realitzades aquest estiu, també contempla la construcció de noves aules a l'exterior, a la zona més propera a la piscina municipal. La construcció d'aquestes aules es va paralitzar al juny per a que la empresa constructora Urbamed, adjudicatària de les obres, poguera dur a terme, sense perill per a l'alumnat, els treballs interiors al llarg de l'estiu quan el centre no té activitat docent amb alumnat. Acabades les obres interiors, s'han reemprés els treballs de construcció de les noves aules que s'ubicaran junt a la zona esportiva i que permetrà la seua ampliació.\nLa regidora d'educació de l'Ajuntament de Morella, Ana Adell, ha valorat molt positivament la reforma de feta al centre 'per la seua rapidesa, i per tota la col·laboració que hi ha hagut entre les parts implicades que ha permès causar les menors molèsties possibles a l'alumnat'. A causa de les obres el professorat del CEIP va traslladar des de juny fins la seua gestió a l'IES 'Els Ports', al qual també es va realitzar també l'Escola d'Estiu que cada any organitza l'Ajuntament de Morella.


Preinscripcions curs 2020-2021 i jornada de portes obertes CANCEL·LADA | Sant Josep\nPreinscripcions curs 2020-2021 i jornada de portes obertes CANCEL·LADA\nLa jornada de portes obertes ha quedat cancel·lada pel tancament de centres. L’oferirem més endavant quan disposem de més informació.\nEl Departament d’Educació ja ha publicat les dates de preinscripció per a educació infantil de segon cicle, educació primària i educació secundària obligatòria. Les preinscripcions es portaran a terme entre el 23 de març i l’1 d’abril del 2020.\nEnguany, realitzarem la jornada de portes obertes el divendres 13 de març de 2020. A les 15:15 h per a educació infantil i primària, de forma conjunta a la Llar Infantil “Les Cent Fonts” i a les 17:15 h al Col·legi Sant Josep per a educació secundària. Aquest dia, presentarem a les famílies interessades el nostre projecte educatiu i l’organització de la nostra escola.\nEP, ESO, General, Portada Curs 19-20, Preinscripcions 0


Calçat home Botes Aproximació preus a Trekkinn, comprar, ofertes\nBotes - Ús recomanat: Aproximació ()\n$ 186.15 $143.99\nJa pots trobar la major selecció de Botes al nostre catàleg online de Calçat home. En només uns quants clics podràs comprar-ho des de casa i t’ho portem en unes hores! Estalvia amb les millors ofertes de Botes i llueix les millors marques de muntanya sense remordiments amb trekkinn. Disfruta d’una compra fàcil, segura i intuïtiva a través del nostre buscador de productes. O bé utilitzant els filtres per preu, marques, atributs i talles que trobaràs al nostre catàleg. La botiga trekkinn.com és el lloc idoni perquè facis les teves compres de Botes. Podràs llegir opinions de clientes, descripcions completes i totes les característiques de cadascun dels productes de muntanya. I trobaràs per a cada marca una guia completa de compra en la qual hi trobaràs Botes de les millors marques com Millet, Scarpa, Kayland.... trekkinn sempre és la millor opció per fer les teves compres de material de muntanya. No només trobaràs la major varietat de productes i els preus més baixos. Sinó que també podràs realitzar la compra en un entorn totalment segur i fer el seguiment online de totes les teves compres. No esperis més i fes la compra de material de muntanya avui mateix. T’ho portem directament a casa! Pots estar segur que amb trekkinn, la teva botiga online de muntanya, tindràs la oportunitat d’estalviar en totes les teves compres de material de muntanya. Recorda que t’oferim diversos mètodes de pagament com PayPal, targeta de crèdit o transferència bancària perquè escullis el que més et convingui i facis les teves compres en un entorn 100% segur.


Jornada d'anellament de polls de cigonya blanca a la Reserva Natural de Sebes | EbreActiu.cat, revista digital per a la gent activa | Terres de l'Ebre...\nJornada d’anellament de polls de cigonya blanca a la Reserva Natural de Sebes\nGràcies a una grua de grans dimensions es va poder accedir als nius de les cigonyes que crien a la zona més propera a l’itinerari. En aquesta jornada s´han anellat un total de 10 polls\nNiu de cigonyes a la zona més propera a l’itinerari\nAquest passat dimecres 7 de juny, tècnics de la Reserva Natural de Sebes van fer l'anellament cientìfic dels polls de cigonya blanca nascuts enguany.\nVa ser l'any 2003 quan van començar a criar les cigonyes a l'entorn de Flix gràcies a un projecte de reintroducció iniciat dos anys abans. Des de llavors, cada any es fa l'anellament de les cries.\nGràcies a una grua de grans dimensions es va poder accedir als nius de les cigonyes que crien a la zona més propera a l'itinerari. Els tècnics van procedir a posar en una de les potes dels polls una anella identificativa de plàstic amb un codi que es pot llegir a distància amb l'ajut de prismàtics i en l'altra, una de metàl·lica. En aquesta jornada s’han anellat un total de 10 polls. Enguany la grua l’ha facilitat l'empresa Rubatec, gestora de l'EDAR de Flix, on precisament també hi ha un niu de cigonya blanca, i on enguany s’han anellat els dos polls que hi han nascut.\nLa jornada d'anellament es programa coincidint amb la visita d'un grup d'escolars a l'Entorn d'Aprenentatge de Sebes i Meandre de Flix, per donar a conèixer diferents aspectes de la biologia de les cigonyes i dels reptes de conservació dels aiguamolls com el de Sebes. En aquest cas han estat els alumnes de 4rt d’ESO de l’IES Flix.\nCal recordar que la colònia de cria de cigonya blanca de la Reserva de Sebes és l'única de la demarcació de Tarragona i en els darrers quatre anys s'ha estabilitzat en 14 parelles que es reparteixen entre la zona de Sebes i el meandre de Flix.\nMoment de l’anellament d’un dels polls de cigonya blanca


Notícies - Els edificis municipals varien els seus horaris d'atenció al públic durant l'agost\nEls equipaments municipals adapten els seus horaris\nel 1/ago/11 Redacció Societat PDF\nEls equipaments municipals de Sant Cugat varien els seus horaris d'obertura a causa de les vacances d'estiu. L'ajuntament tancarà la porta d'accés durant l'agost a les vuit del vespre i una hora més tard es procedirà al tancament de l'edifici. D'altra banda, el Xalet Negre farà el seu horari habitual, de vuit del matí a tres de la tarda; així com el 010 que també farà el seu horari habitual de vuit del matí a nou del vespre de dilluns a divendres, i dissabtes de nou del matí a dues de la tarda.\nUn altre edifici municipal que varia els seus horaris és el Museu, que obrirà de dimarts a dissabte de deu del matí a dos quarts de dues i de tres a vuit del vespre, i diumenges i festius de deu del matí fins dos quarts de tres. D'altra banda, la Casa Aymat romandrà oberta de dimarts a divendres de tres a vuit del vespre, dissabte al matí de deu a dos quarts de dues i a la tarda de tres a vuit. Diumenges i festius estarà obert, de deu del matí a dos quarts de tres de la tarda.\nLa Biblioteca Central Gabriel Ferrater estarà disponible per als santcugatencs els matins de dilluns a divendres de deu a dues del migdia, i la Casa Mònaco obrirà també pels matins els dies laborables de vuit a tres però els horaris d'atenció al públic seran de nou a dues.\nEn quant als equipaments dels districtes, el Centre Cívic de les Planes obrirà les seves portes les tardes d'agost, de dilluns a divendres de dos quarts de cinc a nou del vespre, i els caps de setmana de cinc a nou. D'altra banda, el Casal Cultural de Mira-sol obrirà només a les tardes, de dilluns a dissabte de quatre a vuit i diumenges de cinc a nou.\nEls edificis municipals de la ciutat que tanquen les seves portes durant l'agost són el Teatre-Auditori i el Conservatori; el Síndic de Greuges, que atendrà visites prèviament convingudes per telèfon; la Casa de Cultura; Promusa; el Casal de Joves TorreBlanca; l'Oficina d'Esports de l'OMET, i el Casino de la Floresta.\nDetall dels horaris de l'equipament


El Govern Municipal ajorna la implementació del Bonus Cultura a Mataró: resum del ple de maig - Ajuntament de Mataró\nEl Govern Municipal ajorna la implementació del Bonus Cultura a Mataró: resum del ple de maig\nAhir va tenir lloc el Ple de l'Ajuntament de Mataró del mes del maig. El Grup Municipal d'Esquerra ...\nAhir va tenir lloc el Ple de l'Ajuntament de Mataró del mes del maig. El Grup Municipal d'Esquerra Republicana -MES vam presentar una proposta de resolució així com diversos precs i preguntes que es destaquen a continuació.\nAbans de les debatre les mocions va dur-se a votació al Ple el nou contracte del servei de recollida de residus.\nDes d'Esquerra Republicana - MES portem anys denunciant el pèssim manteniment de l’espai públic i la brutícia dels carrers de Mataró amb el #MataróDeixada. De fet, el 2018 varem fer públic un vídeo que demostrava que l’empresa concessionària del servei a Mataró barrejava les fraccions prèviament separades pels ciutadans.\nEstem convençuts que tota aquesta feina de ERC-Mataró ha estat decisiva per a la millora del contracte vigent i per això hem votat a favor, destacant per sobre de tot la necessitat de controlar a fons l’empresa perquè aquest servei s'apliqui de forma correcta, fer el màxim de pedagogia possible a la ciutadania i treballar per una taxa per generació, amb la màxima progressivitat possible.\nProposta de Resolució per instaurar a Mataró el Bonus Cultura\nLa regidora Anna Salicrú va presentar una proposta de resolució per instaurar a Mataró el model del 'Bonus Cultura', un incentiu que ha estat un gran èxit a Barcelona i que té una finalitat doble. Per un costat, fomentar el consum cultural entre la ciutadania i per altra banda, ajudar i impulsar el sector empresarial i econòmic de les indústries creatives i culturals de la ciutat, molt tocades per la situació que s'està vivint.\nLa iniciativa consisteix amb uns “Bons culturals” en els que per cada X euros que inverteix un ciutadà en cultura (llibres, entrades teatre, cinema, …) l’Ajuntament en posa Y. Proposàvem que la Taula de Reconstrucció dotés inicialment amb 150.000 EUR aquesta iniciativa.\nLa proposta va rebre el suport dels grups de l'oposició però malauradament no va ser aprovada. El Govern Municipal, PSC i En Comú Podem, va votar-hi en contra i va traslladar l’aprovació d’aquesta proposta a la Taula de Reconstrucció. Per Esquerra Republicana de Mataró, la Cultura és un bé essencial. Cal cuidar-la i preservar-la. I així ho farem.\nPregunta sobre cruïlles perilloses\nTeresa Navarro va exposar la situació de perillositat d'algunes cruïlles de Mataró que, en ocasions amb pendent, passen per carrers peatonals i es posa en perill la seguretat ciutadana. És una situació que sabem que preocupa a la ciutadania, i en aquest sentit vam demanar al govern que treballés per minimitzar els riscos. Des del govern municipal se'ns va informar d'un seguit d'accions que es duran a terme en un breu període de temps, i fiscalitzarem que així sigui.\nPrec per la distribució de les entrades culturals a Mataró\nAnna Salicrú va presentar un prec per millorar la distribució d'entrades de les activitats culturals de l'Ajuntament de Mataró, doncs sabem que en les últimes ocasions hi ha hagut certa controvèrsia. El prec tenia la voluntat, entre altres, de garantir que qualsevol ciutadà hi ha de poder tenir accés. Va ser acceptat per part del govern.\nPregunta per preservar Can Fugarolas\nCarles Porta va preguntar al Govern de Mataró quines accions realitzarà per preservar l'espai de Can Fugarolas. Aquest espai acumula socis, entitats i projectes culturals i socials. Els govern va manifestar la seva voluntat de buscar solucions, en aquesta via ens hi trobaran sempre i fiscalitzarem la seva tasca per preservar un espai essencial al nostre municipi.\nPregunta perquè el govern expliqui el projecte del futur oci i restauració de la platja de Mataró\nEl portaveu Francesc Teixidó va demanar al govern quina era la seva visió global pel futur de platja de Mataró, arran de les adjudicacions de guinguetes i quines són les accions previstes per atraure més públic per les noves concessions. ERC-MES feia aquesta petició perquè aquest any, el Pla d’Usos de les Platges de Mataró no ha passta ni tan sols pel Ple Municipal pel seu debat i aprovació. El Govern municipal responia que ells ja s'havien explicat en comissió informativa, cosa rotundament falsa. Calia explicar-ho i debatre-ho al Ple.\nPrec per millorar la qualitat de l'atenció ciutadana als serveis municipals\nEl portaveu Francesc Teixidó va posar de manifest la necessitat de millorar molt la qualitat de l’atenció ciutadana, tant virtual com presencial. El teletreball mantindrà a seva importància encara molt de temps i cal evitar que això vagi en perjudici d’aquells que més dificultat tenen en l’accés als mitjans telemàtics. Les dades de trucades ateses vs les no ateses de 2020 respecte 2019, mostren un enorme increment telemàtic i també un gran marge de millora en telefònic i presencial, amb oltissimes trucades no ateses. El Govern és conscient que hi ha aspectes a millorar i nosaltres creiem que és important garantir que tot ciutadà pot ser atès pels serveis municipals.\nPregunta sobre el dimensionament de P3, la millora de ràtios i el compromís contra la segregació escolar\nEl portaveu Francesc Teixidó va preguntar sobre les ràtios de P3 i el compromís contra la segregació escolar, arran d'algunes informacions sortides a mitjans municipals. El govern va ser transparent i va respondre que segueixen la fructífera línia de treball iniciada amb el Departament, que funciona, que no hi ha dèficit de places de P· a Mataró, al contrari. Que la reducció de ràtios es positiva i que encara s’hauria de reduir més i que en definitiva, tot això redunda en la qualitat de l’escola pública i en la lluita contra la segregació escolar.\nDes del Grup Municipal d'Esquerra Republicana - Moviment d'Esquerres seguim treballant dia a dia per millorar la nostra ciutat.


Col·lectiu-Compromís denuncia la deixadesa en el manteniment de la senda del cementeri de Cocentaina — Pagina 66, Noticias de Alcoy y de El Comtat\nCol·lectiu-Compromís denuncia la deixadesa en el manteniment de la senda del cementeri de Cocentaina\nHan advertit de que hi ha zones amb males herbes.\nCol·lectiu 03820-Compromís de Cocentaina ha reclamat un millor manteniment en la senda del cementeri de Cocentaina.\n“La senda que porta al cementeri està plena de males herbes de gran alçada que dificulten i molesten les persones que caminen per la zona i que van al cementeri. Estes males herbes fa uns quants mesos que estan i l’equip del govern ha sigut incapaç de millorar la zona”, ha explicat Xavi Anduix, regidor i portaveu del partit.\nEl grup de la oposició ha reclamat un major esforç per part de l’Ajuntament en les sendes i els camins rurals, no sols a aquesta zona, sinó també als paratges com el de Sant Cristòfol, Santa Bàrbara o la proposta del Pla d’Actuació per als camins rurals.\n“Cal una profunda renovació i millora en la gestió del poble, vista la evidència deixadesa del PSOE en el dia a dia de Cocentaina”, ha afegit Anduix.


Pam a Pam | Subalterna Serigrafia\nÉs un projecte autogestionat de producció de marxandatge ètic i d’acord amb els principis de sostenibilitat i no explotació. El projecte està format per diversos joves que formen part del teixit militant i associatiu del Camp de Tarragona.\nAgrícola de Vallmoll, SCCL\nÉs una cooperativa agrícola situada a Vallmoll.\nConstruccions Pascual Sánchez, SCCL\nCooperativa de l'àmbit de la construcció.\nYeseros Vallmoll, SCCL\nÉs una cooperativa de treball associat dedicada a altres treballs d'acabament d'edificis.


Projectes/Corrector ortogràfic/Seguiment en tercers - Wiki de Softcatalà\nProjectes/Corrector ortogràfic/Seguiment en tercers\nEn aquesta pàgina se segueix com està el corrector ortogràfic en les diferents pàgines de projectes o distribucions de Linux.\nSoftcatalà(Rebost) general, valencià, partició de mots i tesaurus, valencià Jmontane 3.0.5 Extensió 4en1 per al LibO i extensió amb valencià per a l'AOO\nMozilla general, valencià Toniher 3.0.5 Diccionari ortogràfic per al Hunspell/Myspell, distribuït com a extensió de Mozilla\nLibreOffice general, valencià Jmontane 2.5.0 Diccionari ortogràfic per al Hunspell/Myspell, distribuït al web d'extensions del LibreOffice\nLibreOffice 4en1 Jmontane 3.0.5 Diccionari ortogràfic (general i valencià), partició de mots i tesaurus (sinònims i mots relacionats) inclosos a l'instal·lador del LibreOffice, a partir de la 4.2.1. A Windows, només si el locale detectat és català,valencià o espanyol, altrament no instal·la els diccionaris catalans.\nApache OpenOffice 3en1, valencià Jmontane 3.0.0 Diccionari ortogràfic general, partició de mots i tesaurus. Encara no es distribueix amb l'instal·lador de l'AOO. L'extensió per al valencià usa el locale 'ca-ES'.\nAspell general, valencià 2.1.5 Diccionari ortogràfic per a l'aspell. El Corrector de Softcatalà utilitza l'aspell\nHunspell/Myspell català (general)(manca la referència a la font del diccionari) 3.0.5 Diccionari ortogràfic per al Hunspell/Myspell. Els productes de Mozilla (p.ex. el Firefox i el Thunderbird) i el LibreOffice i l'OpenOffice utilitzen el Hunspell. Myspell fou el motor de correcció en què es basà el Hunspell.\nIspell (manca la referència a la font del diccionari) Diccionari ortogràfic per a l'aspell. El Corrector de Softcatalà utilitza l'aspell.\nDebian general Jordi «softcatala-spell» és un paquet font que conté diccionaris per a /usr/share/dict, aspell, ispell i hunspell/myspell. S'inclouen variants valencianes per l'aspell i myspell. Comantingut amb Agustín Martín Domingo en aquest dipòsit Git.\nUbuntu general (prové de Debian) DavidPlanella (contacte, el mantenidor és en Jordi) Vegeu la nota de Debian\nChromium general Jmontane (darrer en enviar el bug) 2.3.0 (sol·licitada la 3.0.0) Actualitzat mitjançant bug al Chromium, sol·licitat l'actualització a la versió 3.0.0\nCatalanitzador per al Mac general / Jordi Mas 2.5 Inclou còpia per instal·lar-la com a corrector del sistema


Mischa Auer - Viquipèdia, l'enciclopèdia lliure\nMikhaïl Semiónovitx Unkovski rus: Михаил Семёнович Унсковский, conegut com a Mischa Auer, (Sant Petersburg, Rússia, 17 de novembre de 1905 – Roma, Itàlia, 5 de març de 1967) fou un actor cinematogràfic estatunidenc, d'origen rus.\n5 març 1967 (61 anys)\nActor de cinema i actor de teatre\n1 Fugida del seu país\n2 El camí de la Fama\nFugida del seu paísModifica\nArran de la revolució bolxevic abandonà el seu país per fugir a Turquia. Després havent mort la seva mare, marxà a Nova York, on viuria amb el seu avi, el famós violinista Auer. A partir de la seva intervenció en un drama d'Ibsen, tingueren lloc llurs principis teatrals: interpretà papers seriosos, molt lluny de la línia que més tard seguiria en el cinema.\nEn aquells temps treballa en el Broadway novaiorquès, viatjà per Nord-amèrica i també actuà a París. El 1928 inicià els seus treballs en el cinema amb el film Something always happens. En l'època del cinema mut interpretà nombrosos papers secundaris.\nEl camí de la FamaModifica\nFou pels voltants de 1936 quan la seva vis còmica començà a obrir-li el camí de la fama, amb llur treball en el film My man Godfrey.\nA partir de llavors, celebrarien tots els públics del món llur encert en la interpretació caricaturesca de prínceps arruïnats artistes morts de gana i majordoms. En el fons hi havia quelcom de romàntic en la seva comicitat, en el seu rostre d'aristòcrata amb problemes, que li guanyava indefectiblement la simpatia de les masses. En certa forma víctima de l'encasellament, li mancaren ocasions d'enfrontar-se en el cinema amb paper de gran estil, però sempre va saber desenvolupar amb gran dignitat la labor encomanada.\nEra una artista de gran honradesa i competència, mestre de la mímica i coneixedor de cinc idiomes. Un dels seus majors èxits fou la seva intervenció en el film Viu com vulguis, de Frank Capra, adaptació cinematogràfica de la peça teatral You can't take it with you. Des del 1949, visqué i treballà a Itàlia i França. També fou, durant diverses temporades, visitant assidu de la Costa del Sol espanyola, on adquirí una casa a Marbella.\nMorí quan es disposava a iniciar el rodatge d'una altra pel·lícula.\nBenson Murder Case (1930)\nThe Sing of the Cross (1932)\nMurderer at Dawn (1932)\nTarzan the Fearles (1933)\nNo us l'endureu pas (1938)\nDeu negrets (1945)\nPer amore..permagia... (1967).\nSuplement 1968-69, pag. 211 de l'enciclopèdia Espasa.\nA Wikimedia Commons hi ha contingut multimèdia relatiu a: Mischa Auer\nMischa Auer a Find A Grave (anglès)\nObtingut de «https://ca.wikipedia.org/w/index.php?title=Mischa_Auer&oldid=25985398»\nDarrera modificació: 12 gen 2021 a les 14:35\nLa pàgina va ser modificada per darrera vegada el 12 gen 2021 a les 14:35.


INDIBA – Fisioteràpia i Osteopatia\nNOU SERVEI INDIVA ACTIVE\nLa tecnologia de l’aparell INDIBA es combina amb exercicis terapèutics; simultàniament durant l’aplicació o utilitzant el llindar d’activitat terapèutica que li brinda l’efecte tèrmic de INDIBA.\nLa marca INDIVA és lider mundial en tecnologia de radiofreqüència.\nL’ús d’INDIBA Activ millora la recuperació i redueix el dolor. El procés de reparació natural de el cos s’accelera gràcies a el tractament INDIBA Activ i és possible iniciar-lo en la fase més aguda de la lesió per reduir la inflamació i el dolor, accelerant així el procés global de rehabilitació.\nEn condicions cròniques com l’artrosi, pot ajudar a reduir el dolor i millorar la funció durant 3 mesos, en comparació a el tractament només amb exercici terapèutic (Kumaran i Watson 2018). Moltes persones pateixen de dolor lumbar crònic, en aquests casos INDIBA® pot ajudar en la gestió perllongada de la patologia a l’reduir el dolor i permetre el treball de força i postural per millorar els símptomes i la qualitat de vida.\nPermet una reparació més ràpida de el teixit\nMILLORA LA RECUPERACIÓ I EL RENDIMENT ESPORTIU\nDISMINUCIÓ DEL DOLOR I CONTROL DE LA INFLAMACIÓ\nTECNOLOGIA DEMOSTRADA CIENTÍFICAMENT\nINDIBA ACTIV AMB ELS ESPORTISTES\nDes de la lesió aguda a la tendinopatia crònica, el tractament precompetició o la recuperació post competitiva, INDIBA® s’integra en el paquet terapèutic amb l’objectiu de:\nOptimitzar la reparació de el teixit\nRecuperar després de la competició\nA causa dels períodes curts de descans entre les competicions, la recuperació és de vital importància. A l’utilitzar INDIBA Activ, pot augmentar el flux sanguini profund en un 79% i tenir un augment significatiu de la temperatura de el teixit que dura més enllà de el temps de tractament.\nTobaràs tota la informació i beneficis del INDIVA ACTIV accedint a la seva pàgina web, fent clic aquí.\nSi ho prefereixes pots contactar amb nosaltres mitjançant el nostre formulari de contacte.


Wikiloc - Banyoles-St Miquel Sesvinyes-Besalú-Maià-Sta Magdalena-Crespià-Banyoles trail - Banyoles, Catalunya (España)- GPS track\nViewed 1849 times, downloaded 84 times\nSurto de Banyoles pel parc de La Draga en direcció cap a Lió. Travesso la carretera i començo a pujar cap a Usall passant per Can Quelic i Ca l’Ordis on giro a la dreta per acabar d’arribar a dalt. Just passat Can Romeguera giro a l’esquerra per anar a trobar un altre cop la C-150A que la segueixo un petit tram de baixada fins a girar a la dreta per enfilar cap a la urbanització de Casella D’Avall. Segueixo recte fins al trencant on posa Merlant i Can Soler. Aquí ja comença la pista de terra. La vaig seguint per anar en direcció a l’ermita de Sant Miquel Sesvinyes. Passo al costat de Ca l’Arboçar i segueixo baixant fins a l’ermita. Després de l’ermita agafem el camí que ens ve recte i l’anem seguint de baixada fins que arribem al riu Rodeja. Aquí farem un petit tram per dins al riu fins a enllaçar amb un corriol. També podríem seguir per la pista que passa per Budellers i aniríem a sortir al mateix lloc. Un cop fet aquest petit tros agafem el corriol i tornarem a creuar més endavant el riu Rodeja. Mes endavant trobem la passera sobre el Riu Ser i un cop passada giro a l’esquerra per agafar el camí que puja cap al Collet de Besalú. Després d’un parell de repetjons em desvio cap a la dreta per agafar un corriol de pujada que va a sortir a La Bruguera. En el següent encreuament girem a l’esquerra. Si seguíssim recte anirem a sortir a tocar de Ca n’Aulina. Passo per sobre La Bruguera i segueixo recte fins a l’encreuament de camins. Segueixo recte amb una forta baixada fins a creuar la riera de Junyell. Un cop passada continuo pujant, passo al costat de Can Tit i en un tram asfaltat de baixada fins al Mas Font on girem a l’esquerra i agafo pista ja fins a Besalú. Travesso el Pont Vell i vaig per dins al poble fins a tocar del poliesportiu. Allà vaig a buscar un petit corriol que hem porta fins a la part alta de Besalú i fins al pont sobre l’A-26 per anar en direcció a Beuda. Faig petit tram d’asfalt fins passat Can Solei i giro ala dreta per anar per pista fins a Moià de Montcal. Passo al costat del camp d’aviació de Beuda i al costat de Can Xacó. Un cop a Maià vaig fins a veure l’Església de Sant Vicenç i després continuo en direcció a Santa Magdalena. Passo al costat de l’Ermita de Santa Llúcia que està dins una finca. S’ha d’observar des de fora la tanca. Segueixo endavant en un tram asfaltat de pujada que és de bon fer. Passo al costat de Can Pou on si us fixeu veureu que hi ha un gos que mira des de la finestra. Segueixo pujant amb unes molt bones vistes fins a passar per Can Ramis i Can Jonqueres. Una mica més endavant girem a l’esquerra on el rètol ja ens indica Santa Magdalena. Aquí ja s’acaba l’asfalt i és pista fins a dalt de l’Ermita. Un cop a dalt, amb el dia que va fer ahir les vistes són fantàstiques i es veu tot el Golf de Roses i el Massís del Montgrí. Un cop fet un mos començo el camí de baixada que val a dir que és el tros més divertit ja que és per un fantàstic corriol. Desfem una part del camí de pujada i en una corba hem desvio a la dreta i aquí comença el corriol que hem portarà fins a baix al punt on creuem la N-260. Un cop creuada, agafem una pista que hem portarà fins a Crespià. Passo al costat de l’Església de Santa Eulàlia i agafo la carretera GIP-5121 fins a Esponellà. Un cop creuat el pont, hem desvio per la pista que va al càmping i a l’altura de la subestació elèctrica de Martís segueixo la pista a mà esquerra que puja fins a Martís. Ja només queda fer el Pla de Martís fins a Usall i cap a Banyoles.\nÉs una ruta molt divertida, on es combina una mica de tot, corriols, creuar rieres, anar per dins un riu, pista i una mica d’asfalt que no es pot evitar. A més, si tens un bon dia les vistes són espectaculars.\nLa ruta original està treta d’en pacoberta. Jo l’he variat una mica en la sortida i en la visita a l’Església de Maià de Montcal.\nERMITA DE SANT MIQUEL SESVINYES1\nRIU DE RODEJA1\nolivierdu31 May 6, 2015\nLa trace est tres facile a suivre et le parcours roulant. Les paysages sont superbes. Bravo\n_106_ Apr 20, 2019\nMolt bona ruta, entretinguda i amb uns paisatges molt bonics, la vem fer ahir i l'únic problema va ser travessar Besalú, que al ser festiu doncs estava ple de gent, el tram de riu que pensava seria més dificultós estava molt bé, gràcies per compartir.\nHi, found this interesting trail: Banyoles-St Miquel Sesvinyes-Besalú-Maià-Sta Magdalena-Crespià-Banyoles https://www.wikiloc.com/mountain-biking-trails/banyoles-st-miquel-sesvinyes-besalu-maia-sta-magdalena-crespia-banyoles-6539454 Regards, Wikiloc - Trails of the World